৯ম শতাব্দীর ইরাক (পূর্বের মেসোপটমিয়া), সিরিয়া এবং পারস্যের আগে মৃৎশিল্পে কোন স্বতন্ত্র মুসলিম ধরন স্থাপিত হয়নি। এই সময়ে শিল্পটি প্রধানত শ্বেত টিন-পোড়া ব্যবহার করত। এর পূর্বের সময়ের তথ্য খুবই সীমিত। এর প্রধান কারণ উদ্দিষ্ট নমুনাগুলোর ভাল অবস্থায় থাকার অভাব যা এই যুগের চীনামাটি নিয়ে গবেষণার আগ্রহও সীমিত করে দেয়। জর্ডানে সম্পন্ন প্রত্নতাত্ত্বিক খনন উমাইয়া যুগের খুবই অল্প পরিমাণের নমুনা আবিস্কার করে, বেশিরভাগই খিরবাত-আল-মাফজারের জেল্লাহীন পাত্র। পূর্বদিকে, প্রাপ্ত নমুনা প্রমাণ করে যে সমনিদ রাজবংশ যা সমরকন্দ এবং পারস্যের কিছু অংশ ৮৭৪ ও ৯৯৯ সালে শাসন করত সেখানে একটি উৎপাদন কেন্দ্র স্থাপিত হয়েছিল। পাত্র অলঙ্করণের জন্য ক্যালিগ্রাফি ব্যবহার ছিল এই কেন্দ্রের সবচেয়ে প্রশংসিত কৌশল। শুধুমাত্র "শিলালিপির পাত্র" নামে উচ্চ শৈলীর লিপি দ্বারা অলংকৃত ৯ম থেকে ১০ম শতাব্দীর পূর্ব পারস্যের মৃৎশিল্পকে, বর্ণনা করা হয়েছে "সকল পারসিক মৃৎশিল্পের মধ্যে সম্ভবত সবচেয়ে পরিমার্জিত এবং সংবেদনশীল" হিসেবে।
চৈনিক প্রভাব
ইসলামী মৃৎশিল্পের অধ্যয়ন
মধ্যযুগের প্রথমদিকে (৬২২-১২০০)
মধ্যযুগ(১২০০–১৪০০)